Diari Oficial de la Generalitat Valenciana


Sumari del DOGV 3755, del 23-05-2000 (2000/4053)

RESOLUCIÓ de 3 de setembre de 1999, de la Direcció General de Treball i Seguretat Laboral, per la qual es disposa el registre i la publicació de l'Acta de la Comissió Negociadora de l'Acord de Solució de Conflictes Laborals de la Comunitat Valenciana, sobre la modificació dels articles 11.1, paràgraf segon, i 17.4, paràgraf segon, del citat acord.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3755

Data del DOGV
:   23-05-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/4053


Data del document
:   03-09-1999

Organisme emissor
:   Conselleria d'Ocupació

Tipus de document
:   Resolució

Descriptors 

:   * conveni col·lectiu
    * conflicte laboral

RESOLUCIÓ de 3 de setembre de 1999, de la Direcció General de Treball i Seguretat Laboral, per la qual es disposa el registre i la publicació de l'Acta de la Comissió Negociadora de l'Acord de Solució de Conflictes Laborals de la Comunitat Valenciana, sobre la modificació dels articles 11.1, paràgraf segon i 17.4, paràgraf segon, del citat acord. [2000/A4053]
  
Vist el text de l'Acta de la Comissió Negociadora de l'Acord de Solució de Conflictes Laborals de la Comunitat Valenciana, subscrita el 8 d'abril de 1999, d'una banda per CIERVAL i CEPYMEV, i de l'altra per UGT-PV i CCOO-PV, sobre la modificació dels articles 11.1, paràgraf segon, i 17.4, paràgraf segon, de l'acord citat, publicat en el Diari Oficial de la Generalitat Valenciana número 2.990, de 15 de maig de 1997, i de conformitat amb el que disposen els articles 83.3, 90.2 i 3 i 91 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, de Registre i Depòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4.105/1982, de 29 de desembre, resol:
  
Primer
  
Ordenar que s'inscriga en el Registre d'Acords i Convenis Col·lectius de Treball d'aquesta Direcció General, amb la notificació al citat Comité, i que siga depositat el text original de l'acord.
  
Segon
  
Disposar que siga publicat en el Diari Oficial de la Generalitat Valenciana.
  
València, 3 de setembre de 1999.- El director general de Treball i Seguretat Laboral: Román Ceballos Sancho.
  
Acta de la Comissió Negociadora de l'Acord de Solució de Conflictes Laborals de la Comunitat Valenciana.
  
Reunits:
  
Per CIERVAL i CEPYMEV
  
- El senyor Arturo Cerveró Duato, personalment i en representació del senyor Pedro Coca Castaño.
  
- El senyor Rafael Montero Gomis.
  
Per UGT-PV
  
- El senyor Javier Mendoza Bravo.
  
- El senyor Eufrasio Requena González.
  
Per CCOO-PV
  
- El senyor Fernando Casado Carrasco.
  
- El senyor Juan Martínez Pérez.
  
A València, a les 11.00 hores del dia 8 d'abril de 1999, a la seu del Tribunal d'Arbitratge Laboral de la Comunitat Valenciana, ubicada al carrer de l'Antiga Senda de Senent 11, de València, s'hi reuneixen els senyors citats al marge constituïts en Comissió Negociadora de l'Acord de Solució de Conflictes Laborals de la Comunitat Valenciana, i
  
ACORDEN
  
Vistes les propostes del Comité Paritari d'Interpretació i Aplicació de l'Acord de Solució de Conflictes Laborals de la Comunitat Valenciana:
  
1. Composició del Tribunal de Mediació
  
Modificació de l'article 11.1, paràgraf 2, del ASCLCV, amb la finalitat de solucionar l'absència d'un dels mediadors, i que queda així:
  
«Article 11.1, paràgraf segon: el Tribunal de Mediació podrà actuar mitjançant les seccions provincials que, si escau, es creen. El Tribunal o cada secció quedarà vàlidament constituït:
  
a) En primera convocatòria, per un nombre de membres no inferior a quatre ni superior a huit, els quals seran designats per les organitzacions sindicals i empresarials que signen aquest acord: la meitat designats de manera igualitària per les organitzacions sindicals, i l'altra meitat per les organitzacions empresarials.
  
b) En segona convocatòria, que es realitzarà 15 minuts després de la primera, per un nombre de membres no inferior a dos, sempre que un d'ells, si més no, haja sigut designat, per les organitzacions sindicals i l'altre per les organitzacions empresarials que signen aquest acord. S'entén que els absents, si escau, deleguen amb caràcter general les seues facultats en els presents.»
  
2. Modificació de l'article 17.4, paràgraf segon, del ASCLCV, que quedarà redacta tal com s'indica:
  
«Durant la compareixença, el Tribunal intentarà l'avinença de les parts amb la moderació del debat i amb la concessió de totes les intervencions que considere oportunes, i podrà formular propostes per a la solució del conflicte. En cas de desacord entre les parts, la proposta final del Tribunal constarà en acta. Es garantirà, en tot cas, el dret d'audiència als presents, i el principi d'igualtat i de contradicció, sense que es produïsca indefensió.»
  
3. Queda derogat i sense efecte tot allò que s'opose al que s'ha establit en els dos punts anteriors.
  
I perquè conste a l'efecte oportú, signem aquesta acta a València el dia de la data abans indicada, i deleguem en el senyor Ignacio Ruiz Granell, secretari del Tribunal d'Arbitratge Laboral de la Comunitat Valenciana, les facultats necessàries per a procedir al depòsit i la publicació dels acords adoptats.